section_heading: F-104G
paragraph_text: mini|230px|Njemački F-104G Budući da se F-104 nije masovno koristio u SAD-u, Lockheed je počeo tražiti strane kupce zrakoplova kako bi se cijeli program održao. Luftwaffe Zapadne Njemačke se pokazao kao obećavajući kupac jer su tražili novi višenamjenski zrakoplov koji bi zamijenio F-86 Sabre. 6. studenog 1958. objavljena je pobjeda F-104 na natječaju te je Lockheed dobio službeni ugovor 18. ožujka 1959. Zrakoplovi namijenjeni Njemačkoj su dobili oznaku F-104G a zapravo se radilo o F-104C ali s novim dodacima i poboljšanjima: poboljšana je struktura zrakoplova za lovačko-bombardersku ulogu,<ref> ugrađen je najnoviji NASARR radar, poboljšana unutarnja elektronika koja je uključivala novi Litton LN-3 navigacijski sustav, novi J79-GE-11A turbo mlazni motor koji je razvijao 70,28&nbsp;kN potiska jer je zrakoplov postao teži uz svu novu opremu. Također je izmijenjen sustav upravljanja a kočnice su poboljšane kako bi se mogle nositi s dodatnom težinom. F-104G je mogao nositi i dvije Sidewinder rakete ispod trupa na novim nosačima koji su bili aerodinamički prihvatljiviji. Nekoliko nacija je kupilo i jednosjedne RF-104G izvidnike koji su bili opremljeni s kamerama za izviđanje. Razvijen je i dvosjedni TF-104G koji je korišten za obuku pilota. Bio je osnovni F-104D ali s unaprjeđenjima kao i jednosjed G.